Klokken kvart i ni mistede en mandlig bilist herredømmet over sin bil, fordi vejen var spejlglat. Han kørte frontalt sammen med en modkørende bil på Bygholmvejlevej vest for Fjerritslev. Den modkørende bil blev så slemt skadet, at taget måtte skæres af, før bilens fører og passager kunne komme ud. Føreren fik flere knoglebrud på kroppen og passageren brækkede et ben. Begge er under behandling på sygehuset. Føreren af ulykkesbilen slap uskadt fra ulykken.
Et frontalt sammenstød mellem to biler gav flere knoglebrud til en bilist og en passager i formiddags.